Det oplyser Nordjyske Medier.  Byrådet bakkede dermed op om de rammer, som Bevillingsnævnet har vedtaget, og som tidligere er blevet godkendt af et flertal i byrådet. Ejeren af diskoteket, Ricco Christensen, fortalte på TV2/Nord torsdag, at han mener, bevillingsnævnet langsomt kvæler nattelivet i byen. - Det er meget alvorligt. Vi har haft en rigtig stor nedgang i vores omsætning. Jeg har sparret alle de steder jeg kan og jeg har afskediget bestyreren, men hvis det fortsætter sådan her kan jeg ikke udelukke at vi må lukke, siger Ricco Christensen, ejer af Crazy Daisy i Hadsund. Bevillingsnævnet i kommunen har indført skrappere regler, der betyder at diskoteker nu skal lukke klokken 2 om torsdagen og klokken 5 i weekenden. Samtidig må unge under 18 år ikke længere være på diskoteker og værtshuse efter klokken 24. Og de regler støtter et samlet byråd fortsat.

Referat:
Et enigt byråd i Mariagerfjord Kommune affejede på mødet torsdag aften en klage fra Diskotek Crazy Daisy i Hadsund over nye og strammere regler for åbningstid.